de en de id fi ms id ms id id id id id id ms id ms ms ms id id id id id ms id id id id hu id nl ms id id id id ms id id id id id id id id id id id id ms id id id id id id id id ms nl id da id ms id id id id de id id id id nl id id id id id id id id ms id id ms id en id ms ms ms ms id id ms ms ms ms id ms ms ms ms id ms ms ms id ms id id id en en id id en ms id id id id id id id id id id id en ms id ms id ms id id id ms id ms id id id ms id id id id id ms id id id id ms id id id ms id id ms id id id id ms ms id eo ms id ms ms id id id id id id id id id id id id id id id id id id id id id id id id id id ms id id ms id id id tl id id ms tl en ms uz fr en ms cs da da hu oc cs fy da cs sv ms en ms ms ceb it fr en id id ms en id en id id id ms id ms id id en id id fr it id ms ms id en ms id id id en ms id it ro id id id en
skip to main | skip to sidebar
"SEANDAINYA KITA TIDAK MAMPU MENJADI API YANG MENYALAKAN LILIN, JANGANLAH KITA MENJADI HEMBUSAN ANGIN YANG MEMADAMKANNYA"
Kenapa Anwar keluar Dewan Rakyat, jawablah pendedahan Zahrain!
20 MAC — Pendedahan yang dibuat Ahli Parlimen Bayan Baru, Datuk Seri Zahrain Mohamed Hashim mengenai tembelang Penasihat Parti Keadilan Rakyat (PKR), Datuk Seri Anwar Ibrahim yang berbohong ketika menggerakkan misi 16 September 2008 tidaklah mengejutkan.
Mungkin bagi sesetengah orang, ia sesuatu yang mengejutkan, tetapi tidak di kalangan mereka yang telah lama mengetahui sikap buruk Anwar yang sanggup melakukan apa sahaja demi kepentingan peribadi termasuk memburukkan imej negara di mata dunia.
Kini, banyak negara sudah mula mempercayai dakyah dan fitnah Anwar terutama Australia yang sanggup campur tangan dalam urusan dalaman negara kita.
Justeru, apalah sangat jika Anwar berbohong menyatakan bahawa Yang di-Pertuan Agong dan Angkatan Tentera Malaysia menyokongnya dalam gerakan misi tersebut.
Yang penting, hasratnya untuk menubuhkan kerajaan tercapai, biarpun terpaksa melutut di hadapan pemimpin asing demi mencapai cita-citanya, biarpun terpaksa menggadai maruah negara, biarpun perlu menjual negara, asalkan cita-citanya untuk menjadi Perdana Menteri Keenam tercapai.
Nampaknya, Anwar hanya berani melakukan pembohongan tetapi tidak berani mempertahankan setiap apa yang dikatakan dan dilakukannya.
Jika berada di pihak yang benar, Anwar sepatutnya tampil menjawab segala pendedahan yang dibuat oleh bekas Ahli Parlimen dan Ahli Dewan Rakyat yang pernah berada di dalam PKR, bukannya melarikan diri.
Memang memalukan apabila Anwar sanggup ponteng sidang Dewan Rakyat yang sedang berlangsung sekarang. Soalnya, kenapa mahu ambil cuti ketika Dewan Rakyat berlangsung.
Alangkah lebih molek kalau Anwar menghadirkan diri dalam persidangan Dewan Rakyat, bolehlah beliau menepis dan menjawab segala isu yang dibangkitkan termasuk pendedahan Zahrain.
Mungkin Anwar berasa teramat malu kerana Yang di-Pertuan Agong dan bekas Panglima Angkatan Tentera Malaysia, Jeneral (B) Tan Sri Abdul Aziz Zainal menafikan terlibat dalam gerakan tersebut.
Mana nak letak muka, jika tidak terpaksa bercuti. Itu sahaja yang boleh Anwar lakukan dan adakah ini kualiti pemimpin yang kita mahukan.
Seperti kata Perdana Menteri, Datuk Seri Najib Tun Razak dalam akhbar ini semalam, ‘Anda boleh membuat kesimpulan sendiri, dia itu lelaki jenis apa’. Rakyat boleh menilai sendiri tindakan Anwar itu.
Tetapi di kalangan mereka yang taksub, mereka akan mengiyakan apa sahaja tindakan Anwar dengan menyatakan ia satu tindakan yang betul.
Walaupun kebenaran kian terserlah dan kebatilan kian lenyap, namun masih terdapat segelintir rakyat yang terus memujanya sebagai lelaki budiman.
Penulis pernah berbual dengan seorang pemandu teksi di Ipoh, Perak baru-baru ini. Sengaja isu politik dipilih sebagai tajuk perbualan.
Apabila penulis meminta pandangannya mengenai pergolakan yang berlaku di dalam PKR sekarang, pemandu teksi itu menjawab: ‘Kepala’ (Anwar) dia dah betul…yang tak betul orang bawah dia…”.
Orang seperti inilah yang sukar untuk diubah pemikirannya kerana walaupun satu demi satu pembohongan yang dilakukan Anwar terbongkar, mereka tetap tidak akan mempercayainya.
Anwar juga nampaknya berjaya mempengaruhi pemikiran rakyat biasa seperti pemandu teksi itu dalam menyokong apa sahaja yang dilakukan oleh DAP dan Pas.
“Kenapa nak marah DAP yang memperjuangkan nasib orang dia. Marahlah Tunku Abdul Rahman yang setuju bagi kerakyatan kepada orang Cina untuk jadi warganegara semasa nak merdeka dulu.
“Sekarang ini, kalau orang Cina nak hak dia…kita (orang Melayu) kena bagi la…,” kata pemandu teksi berbangsa Melayu dan berusia 52 tahun itu.
Melopong penulis mendengar kata-kata itu kerana tidak percaya ada orang Melayu sanggup memperjuangkan bangsa lain demi termakan kata-kata bohong yang dilontarkan oleh Anwar dalam setiap ceramah politiknya.
Namun, itulah realiti sekarang. Realiti yang perlu direnungi oleh setiap umat Melayu betapa kita kini tersepit dalam satu situasi politik yang merugikan agama, bangsa dan negara.
Kepada Anwar, masih belum terlambat untuk bermuhasabah diri dan bertaubatlah kerana pintu taubat itu sentiasa terbuka.
Rohana Man — Utusan Malaysia
Dicatat oleh Abuwar di 1:55 PTG 1 ulasan:
Islam Tulen Boleh Selamatkan Umno
Ramai tokoh-tokoh UMNO bertanya pendapat saya, apakah caranya untuk memulihkan UMNO. Saya terlebih dahulu akui bahawa saya bukan ‘orang politik’ untuk menghuraikan masalah UMNO. Namun, sebagai seorang yang dianggap ada sedikit sebanyak pengetahuan tentang Islam, saya ingin menyentuh soal Islam dalam UMNO.
Islam itu sebagai ad-din dalam kehidupan masyarakat Islam, termasuklah masyarakat melayu yang secara majoritinya mengakui Islam sebagai nadi hidup mereka. Jika UMNO inginkan masyarakat melayu menerima mereka, UMNO mestilah mendokong dan menjaga nadi hidup mereka ini dengan baik.
Justeru itu, jawapan saya mudah sahaja: “UMNO! Kembalilah kepada Islam tulen!” UMNO mesti memainkan peranan sebagai gerakan dakwah kepada Islam yang tulen, moderat dan progresif. Apabila saya kata demikian, bukan bererti saya menafikan keislaman UMNO sebelum ini, atau unsur-unsur Islam yang sedia ada dalam UMNO. Namun apa yang jelas keislaman UMNO itu perlu diperkukuh dan proses perbaikan kelemahan perlu dibuat segera.
Allah sendiri dalam al-Quran pernah menyebut: (maksudnya)
“Wahai orang-orang yang beriman! Berimanlah kamu kepada Allah dan RasulNya, serta kepada kitab (Al-Quran) yang telah diturunkan kepada RasulNya (Muhammad, s.a.w), juga kepada Kitab yang telah diturunkan sebelum daripada itu. Dan sesiapa yang ingkar kepada Allah, Malaikat-malaikatNya, Kitab-kitabNya, Rasul-rasulNya dan juga Hari Akhirat, maka sesungguhnya dia telah sesat dengan kesesatan yang amat jauh.” [Surah al-Nisa, ayat 136].
Dalam ayat ini Allah memerintahkan orang yang beriman agar beriman. Bagaimana begitu? Tidakkah itu seakan-akan memerintahkan apa yang sudah terlaksana?! Tidak!
Maksudnya seperti kata al-Imam Ibn Kathir dalam menafsirkan ayat ini: “Allah Ta’ala memerintahkan hamba-hambaNya yang beriman agar masuk secara keseluruhan dalam segala syariat iman, cabang, rukun dan tiangnya. Ini bukan suruhan agar melakukan perkara yang sudah tersedia, sebaliknya ia bermaksud lebih menyempurnakan yang sempurna, menetapkannya, mengukuhkannya dan berterusan atasnya”.
Dalam konteks UMNO, hendaklah mereka menghidupkan Islam dalam gerakannya kerana yang sedia ada itu tidak mencukupi.
Di sini, saya tidak mahu bercakap tentang falsafah-falsafah politik yang besar-besar. Sudah saya sentuh isu-isu yang lebih prinsip dalam banyak tulisan saya yang lepas. Saya juga tidak berbicara untuk tujuan bagaimana UMNO ingin mengekalkan kuasa. Itu kerja orang politik. Saya bercakap untuk kepentingan setiap individu muslim yang ada dalam UMNO. Saya ingin mengajak orang UMNO berfikir secara ‘kampung’ sahaja. Saya harap orang UMNO jangan kecil hati, saya bermaksud ingin menceritakan ubat bukan untuk menambahkan penyakit.
Saya ingin bertanya, apakah kita dengar seorang ibu atau bapa menyebut: ‘anak saya dulu lemah pegangan Islamnya, atau kefahaman Islamnya, tetapi sekarang menjadi muslim yang baik penghayatan dan kefahamannya kerana aktif dalam UMNO?!. Atau anak saya dahulu kurang kefahaman agamanya tetapi selepas aktif UMNO, dia lebih memahami Islam yang sebenar.
Saya rasa agak sukar ungkapan seperti itu ditemui. Jika adapun mungkin kes terpencil bukan fenomena umum. Saya jumpa ramai orang yang ingin kembali menghayati Islam, kebanyakan mereka tidak akan memilih UMNO. Sama ada mereka memilih organisasi atau gerak kerja Islam yang lain, atau pertubuhan politik yang lebih ‘mensepandukkan’ lambang Islamnya.
Secara jujur, akuilah iklim dan suasana islamik tidak cukup kuat dalam UMNO untuk mereka yang ada semangat Islam rasa selesa boleh menumpang atau mengambil manfaat. Namun saya tidak menafikan UMNO juga ada membuka dan mengusahakan pelbagai ruang untuk Islam dalam kerajaannya. Itu kerajaan, namun di sudut parti jika ada program-program Islamik dalam UMNO ia amat terhad.
Lebih menyedihkan lagi berputar sekitar ‘kenduri tahlil’, barzanji, kenduri arwah dan yang sewaktu dengannya. Di samping program-program itu boleh dipertikaikan sejauh manakah tuntutan Islam mengenainya, ia juga tidak memberikan impak yang dapat merubah peribadi atau meninggalkan kefahaman dan penghayatan seseorang individu muslim. Seseorang aktif dalam sesuatu pertubuhan atau organisasi atas dua kepentingan, sama ada untuk dirinya atau masyarakat. Atau, boleh juga disebut kerana ikhlas tanpa kepentingan atau ‘ada udang di sebaliknya mee’. Untuk menjadikan seseorang ikhlas, bagi muslim agama adalah faktor penting.
Apabila kita merasakan gerakerja itu ibadah, jika tiada keuntungan pun kita akan buat, harta sanggup berikan, nyawa sanggup kita taruhnya. Inilah kekuatan organisasi Islam. Sekalipun sebahagian yang bernama Islam itu pada hakikatnya tidak Islamik, namun apabila mereka berjaya mencetuskan suasana yang Islamik, ramai yang tertarik. UMNO hendaklah jujur terhadap Islam zahir dan batin.
Hidupkan program-program Islam dalam UMNO. UMNO kena galakkan pengajian dan suasana ilmu dalam UMNO. Hidupkan pendekatan Islam yang tulen, matang dan progresif. Sehingga setiap yang masuk akan terasa perubahan diri, sikap, pemikiran dan akhlaknya. Jadikan ibubapa akan rasa seronok jika anaknya aktif UMNO kerana nanti nilai-nilai ketinggian budi, kematangan pemikiran, keutuhan ilmu akan terzahir pada kehidupannya.
Tokoh-tokoh pemikir yang baik, jujur dan progresif hendaklah dijadikan tonggak pengisian UMNO. Jangan paksa atau ajak ulama masuk UMNO, tetapi ambillah pendapat dan cadangan yang baik daripada para ulama yang ikhlas, progresif dan tidak berkepentingan. Jika hal itu dapat digarabkan ke seluruh pelusuk masyarakat melayu, penghayatan Islam akan meningkat, secara tidak langsung mudah-mudahan Allah memberikan kebaikan kepada niat yang jujur ini. Jika pun UMNO tidak menang pilihanraya, UMNO boleh menang pahala mengajak masyarakat menghayati Islam dan persepsi negatif akan dapat dikikis.
Imej UMNO sering dikaitkan dengan kurang islamik. Di sudut kefahaman UMNO dikatakan kurang faham Islam. Walaupun sebahagian pihak yang mendakwa itu, kefahaman mereka belum juga tentu betul dengan Islam tulen yang dibawa oleh Nabi S.A.W.
Sebaliknya sebahagian mereka yang mendakwa itu sekadar memahami Islam berdasarkan rekabentuk atau rupa paras yang dicorakkan oleh organisasi atau parti mereka. Tafsiran mereka berdasar tuntutan semasa politik mereka. Namun apapun, imej Islam itu dikaitkan dengan mereka samada ia benar atau disalahgunakan.
Tidak dengan UMNO, sedangkan ruang menonjolkan Islam yang tulen serta progresif begitu diperlu oleh umat manusia terutama dalam negara kita ini. Bukan semesti pemimpin UMNO kena tukar jadi ulama. Banyak organisasi dakwah atau Islam tidak dipimpin oleh mereka yang bertaraf ulama, tetapi diakui nilai islamik mereka.
Jangan UMNO takut kehilangan undi bukan Islam, itu satu kesilapan. Islam jika ditonjolkan secara adil dan bijaksana ia akan menarik hati semua pihak. Masyarakat ingin melihat nilai akhlak dan budi yang baik. Dalam soal Islam, UMNO mestilah bebas dari unsur kemelayuan, kerana Islam agama sejagat. Jika Islam yang universal itu ditonjolkan, bukan sahaja boleh memikat perasaan mereka, bahkan mungkin menjadi dakwah untuk mengajak mereka kepada Islam.
Mungkin ada yang menganggap mustahil hal ini boleh berlaku dalam UMNO. Walaupun saya secara peribadi bukan ahli UMNO, namun pernah cuba membaiki dan menguatkan pegangan Islam dalam Kerajaan UMNO Perlis ketika saya menjadi Mufti Perlis. Alhamdulillah, saya melihat ada kesannya yang bukan sedikit.
Ramai pemimpin ketika itu yang menjadi peminat pengajian ilmu sehingga program-program wakil rakyat dipenuhi dengan pengisian ilmu. Lantas, perjalanan kerajaan pun ditekankan soal penghayatan Islam. Orang kampong keluar berduyun-duyun tanpa dipaksa apabila saya dan kepimpinan kerajaan pergi ke masjid-masjid atau majlis untuk berucap. Hubungan hati antara kerajaan dan rakyat menguasai suasana.
Maka, kesan tidak langsung ketika itu rakyat tidak membuang UMNO di Perlis, walaupun disingkirkan di Kedah yang bersebelahan dengannya. Namun, bukanlah agenda saya untuk memenangkan UMNO dalam pilihanraya, tapi agenda saya ialah dakwah. Saya inginkan Islam itu subur dalam semua organisasi termasuklah UMNO.
Dakwah ini merentasi sempadan parti dan organisasi. Justeru itulah saya menasihati UMNO. Nabi s.a.w pernah menghantar surat Hercules berbunyi: “Dengan nama Allah Yang Maha Pengasih Lagi Maha Penyayang, daripada Muhammad Pesuruh Allah kepada Hercules Pembesar Rom, salam sejahtera kepada sesiapa yang mengikut petunjuk. Seterusnya, aku menyeru kamu dengan seruan Islam, terimalah Islam nescaya kamu selamat. Allah akan memberikan kamu dua ganjaran. Jika kamu enggan, kamu menanggung dosa rakyat bawahanmu. [Riwayat al-Bukhari dan Muslim].
Menjejaki sunnah itu, maka saya katakan kepada UMNO, lakukan proses islamisasi politik secara bersungguh-sungguh, nescaya kamu selamat!
Oleh: Dr. Mohd Asri Zainul Abidin
Dicatat oleh Abuwar di 3:46 PTG 1 ulasan:
Isnin, Oktober 12, 2009
Nampak Kuat Agama Tapi Masuk Neraka
Disiarkan pada Oct 11, 2009 Oleh: Dr Mohd Asri Zainul Abidin
Menarik untuk dikongsi bersama...moga ada iktibar... Insya Allah!
Untuk membuat penilaian yang seimbang atau kesimpulan yang adil bukanlah mudah. Dalam kehidupan ini ramai orang selalu membuat kesimpulan daripada penampilan atau faktor luaran yang mereka lihat semata. Penilaian yang seimbang atau kesimpulan yang adil berbeza dengan sangkaan baik. Umpamanya, apabila kita melihat mereka yang kuat bersolat, atau berpuasa maka sudah pasti kita wajar bersangka baik terhadapnya.
Namun dalam masa yang sama kita tidak akan membuat kesimpulan bahawa dia adalah pasti ahli syurga, atau pasti orang yang kuat berpegang dengan agama, atau seorang yang soleh. Ini kerana solat dan puasa memanglah amalan yang baik dalam Islam, tetapi Islam bukan sahaja berkaitan soal solat dan puasa, sebaliknya Islam merangkumi pelbagai sudut kehidupan.
Jika dia kuat solat dan puasa, tetapi dalam masa yang sama kuat memaki dan mencerca orang, atau menderhakai ibubapanya, atau tidak amanah, atau menzalimi orang lain dan seumpamanya, maka dia bukannya orang yang soleh dalam ertikata sebenar dalam Islam. Tidakkah kita selalu membaca hadis: “Tahukah kamu siapakah orang yang muflis?” Jawab mereka: “Orang yang muflis dalam kalangan kami ialah sesiapa yang tiada dirham dan tiada harta”. Sabda baginda: “Orang yang muflis dalam umatku ialah sesiapa yang datang pada Hari Kiamat nanti bersama solat, puasa, zakat, juga dia pernah memaki seseorang, menuduh seseorang, memakan harta seseorang, menumpah darah seseorang dan memukul seseorang. Lalu diberikan kepada orang ini dan itu pahalanya. Jika pahala-pahalanya habis sebelum sempat dilangsaikan kesalahannya, maka diambil dosa-dosa mereka dicampakkan ke atasnya lantas dicampakkan dia ke dalam neraka” (Riwayat Muslim).
Dalam hadis lain Nabi s.a.w menceritakan tentang akhir zaman ada para pembaca al-Quran kerana hendak dapat untung. Ini dapat kita lihat dalam negara kita mereka yang memakai ‘pakaian agama’ dan mengutip wang daripada orangramai kononnya kerana hendak membuat penghantaran pahala kepada si mati. Mereka membuat untung yang besar saban tahun atas nama al-Quran dan orang menganggap mereka melakukan kebaikan sedangkan Nabi s.a.w menyindir perbuatan ini dengan sabdanya: “Bacalah al-Quran dan mintalah daripada Allah (pahala), kerana selepas kamu akan ada kaum yang membaca al-Quran dan meminta (upah) daripada manusia” (Riwayat Ahmad dan al-Tirmizi, dinilai hasan oleh al-Albani).
Dalam sejarah ramai mereka yang menampil watak ‘agama’ tetapi sebenarnya penjenayah agama. Antara yang terkenal ialah Abu ‘Ismah Nuh bin Abi Maryam yang mencipta hadis-hadis dusta kononnya kerana ingin mendapat pahala dengan diadakan hadis-hadis fadilat itu dan ini khususnya tentang surah-surah al-Quran. Dia digelar Nuh al-Jami’ bermaksud Nuh yang menghimpunkan. Ini kerana dia menghimpunkan ilmu daripada berbagai tokoh-tokoh besar. Namun al-Hafiz Ibn Hibban menyatakan: “dia menghimpunkan segalanya, kecuali cakap benar”. (lihat: al-Sayuti, Tadrib al-Rawi, 185, Beirut: Dar al-Fikr).
Pada zahirnya, dia tokoh agamawan namun pada hakikatnya dia sebenarnya pendusta agama. Bukan sedikit orang yang sepertinya dalam sejarah pengumpulan hadis. Kata seorang tokoh pengkaji hadis, Dr. Hammam Sa`id: “Telah zahir golongan ahli ibadat, zuhud dan nussak (penumpu penuh ibadah). Kejahilan dan kebodohan mereka telah membawa mereka mencipta hadis-hadis palsu dalam fadhilat-fadhilat amal, fadhilat surah-surah al-Quran dan solat-solat sunat, untuk menggalakkan orang ramai beramal. Seperti juga mereka mencipta hadis-hadis palsu dalam menakut orang ramai terhadap maksiat. Mereka menyangka mereka telah membela Islam. Golongan yang jahil ini tidak tahu bahawa pendustaan ke atas RasululLah s.a.w boleh menurunkan mereka ke dalam tingkatan-tingkatan yang paling bawah dalam neraka jahannam” (Hammam `Abd al-Rahim Sa`id, Al-Tamhid fi `Ulum al-Hadith, m.s. 140, Jordan: Dar al-Furqan).
Ini kerana tindakan mereka telah menipu atas nama Nabi s.a.w dan merubah wajah asal agama. Jika dilihat atau dinilai pada zahir ibadah dan pakaian mereka, tentu kita menyangka mereka golongan yang soleh, tetapi di sisi agama mereka adalah para pendusta yang termasuk dalam sabda Nabi s.a.w: “Sesungguhnya berdusta ke atasku (menggunakan namaku) bukanlah seperti berdusta ke atas orang lain (menggunakan nama orang lain). Sesiapa yang berdusta ke atasku dengan sengaja, maka siaplah tempat duduknya dalam neraka”. (Riwayat al-Bukhari dan Muslim).
Dalam sejarah pertelingkahan umat Islam kelompok yang paling kuat dan awal menggunakan isu agama untuk mengkafirkan orang Islam yang lain ialah Puak Khawarij. Kelompok ini Nabi s.a.w sifatkan seperti berikut: “..Seseorang kamu akan merasa lekeh solatnya dibandingkan solat mereka, merasa lekeh puasanya dibandingkan puasa mereka. Mereka membaca al-Quran, namun al-Quran itu tidak melebih halkum mereka. Mereka tersasar keluar dari agama seperti anak panah tersasar dari sasarannya..” (Riwayat al-Bukhari dan Muslim).
Inilah Khawarij yang kelihatan hebat dalam ibadah dan pidato agama mereka dengan menggunakan nas-nas al-Quran. Mereka mengkafirkan orang Islam yang melakukan maksiat, juga mengkafirkan orang Islam yang tidak mengikut kumpulan mereka. Puak Khawarij ini mengangkat slogan: “Tidak ada hukum melainkan hukum Allah”. Slogan yang kelihatannya berteraskan al-Quran, tetapi dengan tujuan yang buruk. Kata Saidina Saidina ‘Ali bin Abi Talib kepada mereka: “Satu slogan yang benar, tetapi dengan tujuan yang batil”. (Al-Khatib al-Baghdadi, Tarikh Baghdad, 304/10, Beirut: Dar al-Kutub al-’Ilmiyyah).
Dengan slogan al-Quran “Sesiapa yang tidak berhukum dengan hukum Allah maka mereka itu orang-orang yang kafir” (Surah al-Maidah, ayat 44), maka mereka melancarkan kempen mengkafirkan dan memerangi orang Islam. Atas andaian yang tipis maka dengan mudah seseorang dijatuhkan hukuman murtad dan kafir.
Hasilnya, pertumpahan yang dahsyat berlaku pada zaman pemerintahan Saidiyyida ‘Ali bin ‘Abi Talib. Selepas zaman ‘Ali pun, pemikiran Khawarij meresap ke dalam berbagai kumpulan dan organisasi. Hasilnya, kita mendengar isu kafir mengkafir muncul di pelbagai zaman dan tempat di seluruh pelusuk dunia Islam.
Pada zahirnya puak ini berwajah agama, namun pada hakikatnya Nabi s.a.w menyebut tentang mereka: “Mereka itu berucap dengan ucapan sebaik-baik makhluk. Mereka tersasar keluar dari Islam seperti anak panah tersasar dari sasarannya. Iman mereka tidak melebihi halkum mereka. Di mana sahaja kamu temui mereka maka bunuhlah mereka kerana sesungguhnya membunuh mereka itu ada pahala pada Hari Kiamat” (Riwayat al-Bukhari).
Demikian getirnya kelompok ini. Sekalipun dengan ungkapan dan nas agama di mulut mereka, namun Nabi s.a.w memerintahkan agar pemerintah Islam membunuh mereka kerana mereka mengkafirkan bahkan sesetengah kelompok mereka seperti al-Azraqiyah membunuh orang Islam, anak kecil dan wanita yang tidak mengikut kumpulan atau jamaah mereka. Dengan ini menyedarkan kita semua, di samping kita bersangka baik kepada golongan yang menzahirkan ciri-ciri agama, kita sayangkan mereka dan menghormati mereka, namun kita juga mestilah berhati-hati dengan tindakan setiap individu dan kumpulan.
Janganlah penampilan zahir menyebabkan kita membuta mata atau memandulkan akal dari membuat penilaian yang matang dan seimbang. Apa yang baik kita kata baik, apa yang salah tetap dinilai salah tanpa mengira dari mana dan siapa kesalahan itu datang. Namun jika golongan tertentu menzahirkan ciri-ciri agama dan memegang prinsip agama dalam seluruh perjalanan mereka, maka merekalah golongan yang kita cinta dan kita bela dengan sepenuhnya.
Dicatat oleh Abuwar di 11:06 PG Tiada ulasan:
Perhimpunan Agong UMNO Malaysia 2009
Perhimpunan Agong Pergerakan Pemuda UMNO Malaysia dan UMNO Malaysia akan berlangsung pada 13hb Okt - 17hb Okt 2009 bertempat di PWTC Kuala Lumpur.
Saya yang merupakan Perwakilan Pemuda Bahagian Maran berbesar hati untuk menjemput rakan-rakan Pemuda di Bahagian Maran untuk bersama-sama memeriahkan perhimpunan tersebut. Jumpa disana!
Dicatat oleh Abuwar di 10:55 PG Tiada ulasan:
Selasa, September 08, 2009
1. Saya berasa amat sedih kerana terdapat ramai daripada Melayu yang terpelajar menolak Dasar Ekonomi Baru kononnya DEB menguntungkan hanya segelintir daripada kroni pemimpin Kerajaan terutama semasa saya menjadi Perdana Menteri.
2. Mereka ini cuma nampak beberapa kerat peniaga dan pengusaha Melayu yang berjaya. Pendapat mereka ialah semua yang berjaya tentulah kerana mereka kroni, terutama kroni Perdana Menteri. Kata mereka kejayaan Melayu bergantung bukan kerana apa mereka tahu tetapi siapa mereka tahu. Ayat ini datang daripada kecaman orang tertentu yang asalnya dalam bahasa Inggeris iaitu, "It is not what you know but who you know", yang memberi kejayaan. Penggunaan ayat ini oleh orang Melayu sendiri membuktikan betapa mudah minda mereka dipengaruhi oleh orang lain supaya mereka sendiri akan memburukkan diri mereka.
3. Sebelum saya bincang samada benar atau tidak benar tuduhan ini, izinkan saya jelas sedikit akan Dasar Ekonomi Baru.
4. Matlamat ringkas DEB ialah;
a. Membasmi kemiskinan tanpa mengira kaum
b. Menghapuskan identifikasi kaum dengan fungsi ekonomi
5. Semasa DEB dilancar kemiskinan dalam Negara adalah lebih daripada 40 peratus. Hari ini kemiskinan telah turun pada lima peratus. Matlamat pertama jelas telah tercapai. Majority daripada yang miskin adalah Melayu dan Bumiputera lain.
6. Bagi matlamat kedua, kejayaan yang terbesar DEB ialah dalam bidang pelajaran. Ramai Bumiputera telah mendapat peluang dalam bidang-bidang profesional sehingga dalam bidang perubatan daripada hanya 8-10 peratus sahaja doktor perubatan yang terdiri daripada Melayu dan Bumiputera, sekarang bahagian mereka berjumlah 40 peratus. Ramai yang menjadi pakar.
7. Demikian juga dalam profesyen lain, pensyarah dan profesor dalam universiti.
8. Jumlah mereka beratus ribu. Apakah mereka yang mendapat pelajaran sehingga ke universiti semuanya daripada keluarga yang kaya yang ada hubungan dengan pemimpin Kerajaan? Apakah mereka mampu mendapat pelajaran ini tanpa DEB? Apakah bagi mereka ini DEB tidak berguna?
9. Berkenaan agihan saham dibawah DEB. Apabila ramai individu Bumiputera mendapat saham dari IPO (Initial Public Offer), semuanya menjual saham dengan serta-merta. Kemudian mereka pohon untuk saham baru.
10. Keuntungan daripada jualan saham dihabis secara hangus.
11. Kerajaan boleh hentikan agihan saham pada Bumiputera. Tetapi ini akan menjadikan syarikat yang tersenarai tidak dimiliki sahamnya oleh Bumiputera sama sekali.
12. Oleh itu ditubuhnya Permodalan Nasional Berhad yang akan membeli saham Bumiputera, memasukkannya dalam unit trust (saham amanah) untuk dijual kepada semua Bumiputera kalaupun mereka boleh labur hanya RM10 sahaja.
13. Melalui sistem amanah saham PNB hari ini lebih lapan juta Bumiputera memiliki saham dalam syarikat-syarikat besar. Diadakan had jumlah yang boleh dimiliki oleh seseorang supaya yang kaya tidak bolot terlalu banyak saham.
14. Tanpa DEB tidak mungkin begitu ramai Bumiputera memiliki saham syarikat-syarikat gergasi. Dapatkah kita tolak DEB kerana hanya menguntungkan kroni sahaja. Tidak adakah orang lain yang juga dapat manfaat.
15. Sekarang berkenaan Bumiputera yang kaya raya. Jumlah mereka sudah beribu. Hampir semua mereka mendapat peluang daripada Kerajaan. Sebab?
16. Sebabnya ialah hanya Kerajaan dan agensi-agensinya sahaja yang memberi peluang kepada mereka. Umpamanya, tidak ada kontraktor Bumiputera yang dapat kontrak daripada orang lain. Kerajaan melayan mereka kerana DEB.
17. Apakah mereka terdiri daripada kroni? Mereka yang berjaya pada mulanya mendapat peluang kecil-kecilan daripada Kerajaan. Jika mereka jual peluang ini, samada kontrak, lesen, AP atau permit lain, mereka tidak akan dapat peluang berkali lagi.
18. Bagi yang tidak jual, yang usaha sendiri dan membuktikan kebolehan mereka memangpun mereka patut diberi lebih banyak lagi peluang. Justeru itu ada yang amat berjaya hingga menjadi jutawan.
19. Apakah mereka kroni? Memang yang berjaya akan dikenali oleh ramai termasuk Perdana Menteri. Kalau nak elak daripada ada yang dianggap sebagai kroni, caranya ialah dengan menentukan tidak ada sesiapapun daripada Bumiputera yang akan berjaya. Ini mudah sahaja. Sesiapa yang Nampak Berjaya jangan bagi kontrak, atau lesen lagi.
20. Walaupun demikian adalah diakui ada yang ditolong secara keterlaluan oleh Menteri. Tetapi jumlah mereka tidak ramai.
21. Apakah kerana penyelewengan yang sedikit ini kita harus tolak DEB? Kata Mat Salleh, "Do you throw out the baby with the water in the wash basin?"
22. Jika kita buat perhitungan yang ikhlas kita akan akui yang DEB memanfaatkan bukan segelintir tetapi berjuta-juta Bumiputera. Amatlah menyedihkan apabila ada Bumiputera yang juga mendapat menfaat dari DEB yang begitu sekali ingin mendapat label "liberal and non-racist" dengan cuba menghapuskan orang sebangsa mendapat peluang dari DEB.
5 September 2009 2:30PM
(Petikan dari blog Chedet.com)
Dicatat oleh Abuwar di 2:29 PTG 1 ulasan:
Isnin, Ogos 10, 2009
Parti Kuasa Akar Umbi!
Seperti yang kita sedia maklum, satu perhimpunan Agung Khas UMNO bagi meminda perlembagaan akan diadakan pada Oktober ini, dan Insya Allah ianya merupakan sesuatu proses yang amat positif, suatu proses yang mengangkat martabat ahli, yang mana ahli merasa bahawa mereka turut bertanggungjawab kepada UMNO dan UMNO adalah milik ahli-ahlinya, maka timbullah rasa saying dan cinta pada perjuangan UMNO, yang mana ahli dihargai pemimpin dan pemimpin dihargai oleh ahli.
Apa yang dilakukan oleh UMNO kini adalah untuk mengangkat suara dan peranan akar umbi kesuatu tahap dimana sesuatu keputusan atau hala tuju parti keramat ini, adalah hasil dari isi hati dan kehendak orang melayu yang mahukan UMNO berubah.
UMNO ingin membuktikan bahawa ia adalah parti yang sebenar-benarnya berbeza, UMNO adalah parti yang lain dari yang lain! Ianya sentiasa berkembang, sentiasa relevan dan sesuai pada setiap zaman. Bukti bahawa UMNO itu sentiasa jelas! Bukti yang UMNO itu telus didalam wadah perjuangannya!
Pindaan ini jelas menyahut saranan akar umbi lantas menafikan cakap-cakap bahawa UMNO ini dikuasai oleh golongan tertentu. Sebaliknya UMNO adalah parti yang berani memberi kuasa sekali lagi kepada akar umbinya. Kembali kepada asas pejuangan parti, yang mana UMNO dibentuk hasil dari suara akar umbi, dibentuk oleh orang-orang melayu demi menjaga agama, bangsa dan tanah air tercinta.
Kita seharusnya bangga apabila Perdana Menteri yang kita kasihi, Dato Seri Mohd Najib, dengan penuh sifat keprihatinan dan berjiwa rakyat, bilamana beliau dengan rasa rendah diri, walaupun baru menjadi Presiden tetapi telah membuka suatu ruang yang cukup besar demi mengangkat suara akar umbi kembali ketempat asalnya, mengembalikan kuasa itu kepada ahlinya.
Dengan adanya pindaan ini, maka kita yakin amalan politik wang akan mampu dicegah dan dibenteras. Jumlah perwakilan yang ramai, memustahilkan untuk berlakunya politik wang! Dalam masa yang sama, membersihkan imej parti di mata rakyat keseluruhannya!
Secara keseluruhannya cadangan pindaan perlembagaan ini adalah suatu yang amat baik didalam meneruskan kelangsungan UMNO didalam memastikan parti keramat ini terus relevan. Ini membuktikan bahawa UMNO, sentiasa berada selangkah awal dari parti-parti yang lain didalam memastikan ianya kekal dominan bersesuaian dengan UMNO yang merupakan tunjang kerajaan dan tunjang kekuatan Barisan Nasional. Usaha UMNO bagi terus kekal sebagai wadah yang mengutamakan perjuangan Islam, perjuangan Melayu dan perjuangan mempertahankan tanahair tercinta.
Sebagai ahli-ahli parti yang setia, sebagai pewaris perjuangan, kita seharusnya tidak berprasangka, tidak memandang serong, tidak sinis kepada usaha-usaha murni sebegini. Walaupun pindaan tersebut terdapat beberapa kekaburan dari segi implimentasi misalnya, tetapi apa yang mustahak adalah kesungguhan, kepercayaan, keazaman yang ditunjukkan oleh YAB Presiden kita yang secara ikhlas mahukan UMNO ini terus maju dengan tercadangnya pindaan perlembagaan tersebut.
Sewajarnya kita sebagai orang melayu yang sentiasa sayangkan UMNO dan ahli parti yang penuh sikap kebertanggungjawaban, kita mesti memberikan pandangan dan ulasan kepada cadangan tersebut. Namun didalam memberikan pandangan kita tetap akur, kita tetap menerima apa jua keputusan yang tentunya keputusan tersebut adalah keputusan majoriti kerana parti ini adalah untuk mereka-mereka yang sayangkan agamanya, sayangkan bangsanya dan sayangkan negaranya.
Dicatat oleh Abuwar di 4:28 PTG Tiada ulasan:
Khamis, Julai 30, 2009
PERBUALAN ringkas penulis dengan beberapa orang teman semalam tertumpu kepada pengumuman Bidang Keberhasilan Utama Negara (NKRA) yang diumumkan oleh Perdana Menteri Datuk Seri Najib Tun Razak.
Walaupun mungkin masih diulit rasa teruja dengan pelbagai terma pentadbiran dan cita-cita dasar yang baru - majoriti daripada mereka menganggap usaha ini sebagai sesuatu yang baik dan dialu-alukan.
Apa pun asas nilaian yang diberikan oleh kumpulan anak muda ini, mereka nampak selesa dan yakin dengan keberanian kepimpinan negara. Yakin bahawa dengan adanya "kayu ukur" dan "sistem nilaian" yang nyata; khususnya dengan pengumuman NKRA - mereka akan mempunyai kebebasan untuk menilai.
Kepada mereka, sebuah kerajaan yang baik, mestilah mampu menterjemah "idealisme" kepada pelaksanaan. Bukannya sekadar berada dalam dunia utopian yang tidak kesampaian. Ataupun sekadar menjadi kerajaan yang "lemah, reaktif dan mendodoi rakyat dengan omongan politik". Ataupun kerajaan yang sekadar bijaksana dalam memberi 'cakap angin' kepada kehendak perubahan.
Untuk sebuah kepimpinan yang secara relatifnya baru, berani hadir dan tampil dengan perincian prestasi seperti yang dilakukan oleh Perdana Menteri setidak-tidaknya mendapat perhatian orang muda. Mereka, yang sudah sekian lama terbiasa dengan perincian prestasi di tempat mereka bekerja, berasa senang hati dengan usaha yang dilakukan oleh kerajaan itu.
"Kali ini, kami boleh buat perbandingan. Yang mana sekadar bercakap tetapi tidak jujur dengan usaha 'pembaikan' akan terkena pada pilihan raya akan datang," ujar seorang teman penulis, seorang eksekutif kanan di sebuah firma antarabangsa.
Francis Fukuyama dalam bukunya, State Building, Governance and the World Order in 21st Century, menyebut tentang keperluan state strengthening. Kerajaan mesti diperkuatkan dengan pembaikan kapasiti pentadbiran, ketelusan dan kecekapan pengurusan sektor awam.
Dengan mempunyai NKRA yang jelas, tidak ada alasan sebenarnya untuk wujudnya kecacatan 'pelaksanaan' buat kali ini. Kali ini, sektor awam mestilah juga bersedia menjadi "rakan pelaksana" kepada hasrat kerajaan.
Setidak-tidaknya, pada pandangan penulis, usaha kerajaan kali ini akan menampilkan gelombang penerimaan positif rakyat.
Sebagai rakyat dan juga pengundi, majoriti mereka hanya mahukan sebuah kerajaan yang mampu dan wibawa. Kerajaan yang berani melakukan perubahan dan bertindak demi kepentingan rakyat. Kerajaan yang boleh memberi 'tawaran baru' kepada mereka.
Kerajaan yang mampu menarik minat golongan muda adalah kerajaan yang mengutamakan tindakan dan mampu mengutamakan dasar. Kerajaan yang bijaksana menyusun dan merangka strategi untuk kesejahteraan rakyat secara keseluruhannya.
Landskap politik yang ada pada ketika ini adalah suatu suasana yang sangat "sempurna" untuk rakyat membuat perbandingan. Sama ada di peringkat pusat atau negeri; rakyat boleh menilai. Siapa yang banyak bercakap, lambat bertindak dan siapa pula yang hanya menampilkan lagak sebagai 'pengurus' kepada sebuah cerita kejayaan yang ditempa oleh orang lain. Tawaran baru, yang kononnya menggunakan asas CAT (Cekap, Akauntabiliti dan Telus) misalnya, sudah mula menjunam teruk kredibilitinya.
Apa yang Perdana Menteri tawarkan adalah suatu "kerangka tindakan" yang perlu difahami oleh semua pihak. Kalau selalu diungkapkan bahawa "masa kerajaan tahu semua sudah berlalu" dan zaman "kerajaan buat semua" juga mesti secara perlahan-lahan perlu berlalu.
Kita rakyat biasa, tidak lagi boleh menjadi penumpang yang pasif dalam kembara sebuah bangsa yang hebat. Kita tidak boleh mempunyai sikap "menunggu bulan jatuh ke riba atau dayung sampai ke tangan" dalam mencari jejak perubahan. Kerangka tindakan lebih memerlukan penglibatan semua pihak sementara kerajaan dan agensi bertindak sebagai pemangkin.
Kesemua enam NKRA yang diumumkan oleh Perdana Menteri adalah 'berkait rapat' dengan keselesaan dan kesejahteraan rakyat. Bagi menjawab banyak keraguan yang kononnya kerajaan menampilkan pentadbiran 'sloganik', pengumuman NKRA sudah menafikan sama sekali pendapat demikian.
NKRA secara jelas menyatakan kehendak dan kemahuan kerajaan. Apakah ia keputusan popular? Popular atau tidak sudah menjadi kurang penting. Yang lebih utama, apakah setiap seorang daripada kita akan 'terkesan' dengan NKRA yang diumumkan oleh kerajaan.
NKRA berkaitan pengurangan jenayah misalnya adalah sesuatu yang sangat mendesak dan penting.
Usaha kerajaan untuk mengurangkan jenayah jalanan sebanyak 20 peratus menjelang 2010 adalah langkah yang ditunggu-tunggu. Siapa tahu, pengurangan jenayah jalanan mampu juga sebenarnya mengurangkan jenayah yang lebih bersifat sadis dan kejam.
Kita mesti bermula di sesuatu sasaran yang realistik dan inilah yang dihasratkan oleh NKRA. Penulis percaya, "gelombang cegah jenayah" ini tidak boleh berakhir di sebalik pagar balai polis atau ibu pejabat kontinjen semata-mata. Peranan masyarakat, badan bukan kerajaan dalam gerakan "kepolisan masyarakat" juga mesti diperkembang.
Pihak swasta juga perlu mengambil endah dan menyumbang kepada hasrat ini. Berapa banyak pemaju yang sanggup melaburkan sebahagian keuntungan mega mereka untuk proses pembaikan kawasan perumahan yang mereka majukan? Berapa banyakkah CCTV yang mampu mereka usahakan, sebagai hadiah keselamatan kepada pembeli?
Kerjasama semua pihak - kerajaan, swasta dan masyarakat sivil - inilah yang memastikan resipi NKRA dapat direalisasikan dengan lebih sempurna.
Langkah-langkah lain, seperti pengurangan rasuah, pendidikan, peningkatan taraf hidup rakyat, prasarana luar bandar dan pengangkutan awam juga terkait dengan rakyat secara umumnya. Walaupun pada hakikatnya pihak kerajaan akan menjadi pemegang taruh utama, peranan dan tanggungjawab rakyat juga masih penting dan utama.
NKRA berkenaan pendidikan misalnya memerlukan peranan banyak pihak. Pentadbir sekolah, para pendidik, PIBG, ibu bapa turut terlibat dengan usaha dan cita-cita yang besar ini.
Peningkatan taraf hidup rakyat melalui usaha pembasmian kemiskinan akan menjadi proses sehala sekiranya kerajaan sahaja yang beria-ia, tetapi tidak disambut baik oleh masyarakat secara umumnya. Ini semua memerlukan perubahan pemikiran dan tindakan. NKRA tidak sekadar menjadi pernyataan polisi yang pasif tetapi lebih kepada "kerangka tindakan" yang wajar dikongsi dan dihayati semua pihak.
Penulis hanya teringat dengan kecemerlangan kepimpinan Khalifah Umar ibni Abdul Aziz (khalifah Umayyah). Kepimpinan singkat Umar menghadirkan segala macam perubahan dalam masyarakat. Daripada suasana masyarakat Islam yang dibelenggu kemiskinan, Umar merubah suasana tersebut.
Malah dikatakan bagaimana prinsip pemerintahan Umar telah membuka ruang ekonomi yang lebih baik. Sejak awal pemerintahannya, Umar amat terbuka dengan pilihan dan kehendak rakyat. Umar meletakkan kepimpinannya dalam "sistem nilaian" rakyat.
"Pemerintah selalunya melantik pegawai untuk mengawasi rakyatnya. Aku melantik kamu untuk mengawasi diriku dan kelakuanku. Jika kamu mendapati aku melakukan kesalahan, bimbinglah aku atau halanglah aku daripada melakukannya." Begitulah antara kata-kata yang dilafazkan oleh Umar kepada rakyatnya.
Ketegasan, kesungguhan, komitmen dan iltizam Umar inilah yang memungkinkan pembangunan dapat dilaksanakan dengan jaya dan baik. Kesediaan meletakkan penilaian kepada rakyat juga menjadi asas kekuatan kepimpinan Khalifah Umar.
Pengumuman NKRA mempunyai persamaan niat dengan cita pentadbiran Khalifah Umar untuk melihat kesejahteraan dan kemakmuran rakyat. Agenda ketelusan sebenar yang ditawarkan oleh kepimpinan Perdana Menteri juga saling menjurus kepada usaha yang serupa.
Tidak keterlaluan, jika dalam jangka masa panjang, dengan kemakmuran yang berterusan serta sokongan dan dokongan rakyat, Najib mampu menjadi 'Khalifah Umar ibni Abdul Aziz' moden dalam semangatnya yang baru dan kontemporari.
Mungkin ada agaknya pimpinan pembangkang yang menyamakan dirinya dengan kepimpinan Khalifah Umar? Sayangnya, kepimpinan yang ditampilkan tidak telus; malahan jerlus dengan pelbagai perkara yang memualkan rakyat.
Pemimpin sebegini mungkin boleh berselindung di sebalik usaha menyalahkan orang lain, namun rakyat pasti akan mempunyai 'kayu ukur' berbeza nanti.
Keseluruhannya, enam NKRA yang diumumkan oleh kerajaan adalah "cita-cita pentadbiran" yang wajar dicerna dengan baik. Lebih penting lagi, rakyat pasti mengharapkan sinergi pentadbiran yang lebih efektif dan berkesan.
Bagi merealisasikan hasrat yang sedemikian besar, pastinya banyak usaha "silang kementerian" cross ministries dan "silang agensi" cross agencies yang perlu dilaksanakan.
Yang lebih penting, segala kehendak prestasi dan hasrat kerajaan ini dapat direalisasikan secara menyeluruh. Ini bukan masanya untuk kita bersikap 'sukar' untuk menerima rentak dan arus perubahan. Jika inilah yang terbaik buat rakyat; maka kita mesti berlapang dada dan berjiwa besar untuk menerima usaha kebaikan.
Jika kita menerima NKRA bukan sekadar sebagai "kertas laporan kerajaan dan kementerian" semata-mata tetapi lebih kepada hasrat untuk membina negara bangsa; ia akan lebih memberi makna dan keberkatan. Akhiran kepada semua niat ini adalah untuk kita menikmati hidup yang lebih sejahtera dan makmur.
Oleh REEZAL MERICAN NAINA MERICAN [Ketua Penerangan Pemuda UMNO Malaysia]
[Petikan daripada Utusan Malaysia 30 Julai 2009]
Dicatat oleh Abuwar di 8:25 PTG Tiada ulasan:
Rabu, Julai 29, 2009
Anda ialah Hamba kepada Tuhan atau Wakil Tuhan ?
Antara Wakil Tuhan dan Hamba tuhan, sangat jauh beza maksudnya!
Apabila disoal dan ditanyakan kepada saya, apa pendapat Islam di dalam sesuatu masalah, apa kata Quran ? apa kehendak Allah SWT ? Kenapa Allah SWT menjadikan...? Apa yang Allah SWT mahu ...? Saya jawab pada anda Wallahua'lam (Dan sesungguhnya Allah sahaja yang mengetahuinya)
Manusia yang merupakan hamba Allah SWT tidak wajar mengaku mereka ialah wakil-wakil Tuhan di atas muka bumi, mendakwa mengetahui apa yang dikehendaki oleh Al-Quran dan As-Sunnah dan merasakan mereka mengerti segala apa kehendak Allah SWT dan segala rahsia dan ajarannya.
Itu perkara mustahil ! Islam bukan seperti agama yang mendakwa paderi dan pendeta mereka bercakap sebagai wakil tuhan di atas muka bumi. Islam ialah agama yang diturunkan sebagai panduan hidup manakala kitab sucinya iaitu Al-Quran dan pertunjuk as-Sunnah Rasul menjadi panduan secara ilmiah serta dikaji dengan disiplin ilmu lalu dihuraikan untuk kegunaan manusia untuk hidup di dunia!
Sabda Nabi SAW: “Apa yang Allah halalkan dalam kitabNya maka halal. Apa yang Allah haramkan, maka haram. Apa yang Dia diamkan maka itu dimaafkan. Terimalah kemaafanNya. Kerana sesungguhnya Allah tidak pernah lupa sesuatu pun”. Lalu baginda membaca firman Allah (maksudnya): “Maka tidaklah Tuhanmu itu lupa” (Hadis ini diriwayatkan oleh al-Hakim dan al-Darqutni, dinilai sahih oleh al-Albani).
Ramai sekali manusia hari ini, khasnya mereka yang mendalami ilmu agama terjebak ke dalam belitan syaitan apabila menjadi wakil tuhan lantikan diri sendiri bahkan mendakwa mengetahui siapakah yang sesat, yang salah dan siapakah orang yang jahat dan siapakah pula orang yang baik, mendakwa mengetahui segala isi luar dan dalam dan mendakwa boleh menjelaskan isi ilmu Islam hanya dengan beberapa helaian kertas atau buah buku yang pernah ditulisnya.
'Kuasa Menghukum' hanya Milik Allah SWT, sangat ramai manusia pada hari ini suka menghukum dan mencerca serta mengeji sesama sendiri. Menyangka keredhaan Allah SWT sudah terjamin milik mereka dan kemurkaan Allah pula adalah pasti milik lawan mereka. Tidak sekali, bukan dua kali bahkan lebih, apabila kita melihat penjenayah dan penjahat ditangkap lalu dihadapkan ke kandang bersalah serta dihukum dengan seberat-berat hukuman. Kita mengeji, mencela dan memaki hamun segala perkataan buruk yang kita mampu untuk memuaskan hati kita dengan menyangka Tuhan membenci hamba-Nya itu dan akan memberikan kebaikan dan kelebihan dengan perbuatan kita itu kerana membenci musuhnya.
Tuhan bukan seperti manusia, jauh sekali punyai hati dan berperasaan seperti kita, Yang Maha Esa berlaku adil dan pengasih terhadap semua makhluk-Nya disamping tegas dan berlaku gagah dan bengis terhadap musuh-musuh-Nya. Berjalan di bawah sunnatullah yang hanya diketahui oleh ilmu-Nya.
"Allah akan mengadili di antara kamu pada hari kiamat tentang apa yang kamu dahulu selalu berselisih padanya." (Al-Hajj : 69)
"Jika ada segolongan daripada kamu beriman kepada apa yang aku diutus untuk menyampaikannya dan ada (pula) segolongan yang tidak beriman, Maka bersabarlah, sehingga Allah menetapkan hukumnya di antara kita; dan Dia adalah hakim yang sebaik-baiknya." (Al-A'raf : 87)
Kenapa kita sebagai manusia yang lemah terlalu cepat mahu menghukum sesama manusia? Begitu tangkas dan cepat kita melayani orang lain dengan persepsi dan tanggapan kita dan seringkali kita menjatuhkan hukuman kepada orang lain tanpa menyelidiki serta menilai segala aspek menyeluruh.
Pada kita ialah apa perlu susah dan perlu penat menyelidiki ? cukuplah aku menilai dengan apa persepsi dan pendapat aku. Benar hanya pada kita, namun sekiranya hukuman anda itu mempengaruhi hidup orang lain ? Bayangkan betapa besar tanggungjawab dan kesan yang perlu dipikul. Anda seorang wanita, bekerja di pejabat kerajaan, didatangi oleh seorang lelaki yang tidak berpakaian kemas, bagi meminta sesuatu khidmat di hujung waktu pejabat ( 5. 15 PM) . Reaksi mudah anda, sila datang lagi esok kerana anda berpendapat urusan ini tidak penting !! (tanggapan anda) juga anda menilai lelaki ini tidak wajar untuk mendapatkan masa-masa akhir anda yang berharga yang wajar anda gunakan untuk mengemas barang untuk pulang ke rumah. (hukuman anda kepada lelaki itu !!) Anda boleh membantu lelaki tersebut tetapi anda memilih untuk tidak membantu !! (hukuman anda dan juga pilihan anda menentukan nasib anda di masa depan dan dinilai oleh Tuhan) Nah, hakikatnya lelaki itu kusut masai sebab dirundung masalah dan kesusahannya semakin bertambah akibat keputusan anda.
Bayangkan sendiri situasi-situasi getir yang lain.Tidak perlu menjadi dukun, meramal situasi orang lain sebaliknya anda cuma perlu memperbaiki situasi diri anda dan keadaan yang berlaku dengan beramal sebagai manusia yang baik setiap masa, di mana-mana dan suka membantu dan merahmati orang lain. "Melayani orang lain seperti mana anda ingin diri anda dilayani."
Semua orang melakukan dosa, perbezaannya cuma dosa yang mana dan dosa yang bagaimana ?Ustaz, saya banyak dosa demikian pengakuan seorang rakan, Alhamdulillah (segala puji bagi Allah swt) yang telah menjadikan hamba-hamba-Nya menyedari dosa-dosa mereka dan mahu memohon ampun. Sekurang-kurangnya wujud ramai lagi manusia yang merasa mereka tidak berdosa, tidak pernah membuat dosa dan mustahil akan berbuat dosa. Tidak perlu mengakui dosa anda kepada saya, saya bukan wakil tuhan ! Saya mungkin dapat memohon keampunan tuhan untuk anda tetapi lebih makbul dan utama jika anda sendiri yang memohonnya dan paling penting serta jangan lupa bahawa saya sendiri punyai dosa dan bahkan lebih banyak dari anda.
Siapa pula di dalam dunia ini yang tiada dosanya ? Lalu kalau ustaz dan ulama pun terdedah kepada dosa dan boleh melakukan dosa maka siapa pula yang bersih serta suci untuk mengakui dirinya sebagai wakil tuhan ? jurucakap bagi Tuhan dan wakil agama Islam yang mulia ?Hanya mereka yang tidak sedar diri... Ini tidak mustahil berlaku khasnya kepada golongan yang menyangka mereka di jalan perjuangan dan "pendakwahan". Apabila berdosa dan terlanggar batasan mereka akan mengatakan tidak mengapa kerana Allah Maha Pengampun lagi pun kerana matlamat yang mereka tuju lebih besar dan lebih hebat, jadi terlanggar sikit-sikit hukum Tuhan, mencederakan hak-hak sesama Islam dan mencerobohi maruah seorang Muslim tidak sebesar mana dibandingkan dengan beban perjuangan yang mereka bawa serta pikul.
Ini bencana dari belitan Syaitan. Para Sahabat r.a yang bersama Rasulullah SAW sewaktu berperang dan berjuang mempertahankan Islam, berjihad dan bertempur gagah mengangkat daulah (kerajaan) Islam Madinah juga tidak terlepas dari di didik dan dihukum oleh Baginda di atas kesilapan dan kesalahan.
Di dalam sebuah hadis: "Ada mengisahkan perihal seorang perempuan yang hendak direjam di atas kesalahan zina, Lalu datang Khalid bin Al-Walid membawa sebuah batu, dan melempar perempuan itu tepat pada kepalanya. Darah dari kepala perempuan itu memancut sehingga mengenai muka Khalid, sehingga Khalid mencela perempuan itu. Maka Rasulullah berkata: "Tenanglah wahai Khalid. Demi yang jiwaku berada di dalam genggaman-Nya, sesungguhnya perempuan ini telah bertaubat dengan taubat yang jika dilakukan oleh seorang yang zalim pun nescaya akan diampunkan lalu baginda memerintahkan supaya mayat perempuan itu diuruskan dan baginda bersolat ke atas jenazahnya dan mengebumikannya." (Hadis sahih riwayat Muslim)
Begitu juga kisah para sahabat yang datang kepada Rasulullah bagi mengakui kesalahan-kesalahan mereka yang lain. Pokoknya, memperjuangkan Islam tidak bermakna anda akan terlepas dari melakukan kesilapan dan kesalahan. Oleh itu hentikan sikap suka mencela dan menyalahkan orang lain seolah-olah kita tidak pernah membuat kesilapan dan kesalahan.
Membolak-balik hati manusia itu urusan Allah, pada hari ini kita mungkin dipermudahkan oleh Allah swt untuk melakukan segala kerja-kerja kebaikan tetapi tidak bermakna pada hari hadapan kita tetap akan istiqamah (berterusan) menjadi baik dan melakukan hal yang baik-baik. Segala kejahatan yang kita dengar di kaca TV dilakukan oleh manusia yang bernafas, berfikir dan berotak seperti kita hanya "kawalan dan pilihan" yang membezakan situasi kita dan mereka.
Hadith dari riwayat Ibn Mas’ud ra yang menyebut Rasulullah SAW bersabda: “Sesungguhnya setiap dari kamu yang mula terbentuk jasadnya dalam perut ibunya selama 40 hari maka kemudian akan menjadi segumpal darah dan kemudian menjadi pula ketulan daging lalu Allah mengutuskan padanya malaikat untuk meniupkan pada jasad itu akan ruh dan menulis empat perkara : iaitu rezekinya, ajalnya, amalannya dan pengakhirannya apakah bahagia atau celaka dan demi zat yang tiada yang berhak disembah selain-Nya sesungguhnya sekiranya sekalipun ada di kalangan kamu beramal dengan amalan ahli syurga sehingga seolah-olah antara dia dan syurga itu cuma sejengkal namun apabila sudah tertulis bahawa dia di kalangan ahli neraka maka nescaya dia selepas itu akan beramal dengan amalan ahli neraka lalu masuk ke dalamnya dan tidaklah seorang itu melainkan beramal dengan amalan ahli neraka sehingga antara dirinya dengan neraka cuma sejengkal namun apabila sudah tertulis dirinya sebagai ahli syurga maka dia kemudiannya akan beramal dengan amalan ahli syurga lalu masuk ke dalamnya” (Hadith sahih isnad melalui pensyaratan syaikhan diriwayatkan oleh Bukhari dan Muslim dan Ahmad).
Penjenayah rogol dihadapkan ke mahkamah di kaca TV mungkin bermula sebagai pegawai atau eksekutif atau pemuda seperti kita. Berpeluang bersama wanita di dalam lif atau pejabat tanpa ada kehadiran orang lain " tidak mampu mengawal nafsu dan gagal membuat pilihan yang betul" telah menjerumuskan kepada tindakan yang salah dan berakhir dengan tragedi yang buruk.
Pembunuh kejam dan sadis, pada awalnya mungkin seorang pak cik peramah dan lelaki yang disayangi oleh keluarga atau bapa yang manja dengan anak-anak, hanya kerana gagal mengawal diri dan tidak mampu memilih menyebabkan dia sanggup menetak si pemungut hutang sepuluh tetakan gara-gara cakapnya yang menghina, menjatuhkan maruah atau ugutan yang menyakitkan hati.
Apakah semua ini tidak pernah terjadi di dalam hidup kita? Bersyukurlah kepada Allah SWT, kita mungkin belum di uji sebegitu ....tidak bermakna akan terselamat dari akan mengalaminya. Seperti yang terdapat dalam hadith dari riwayat Anas bin Malik r.a yang berkata bahawa Baginda Rasulullah SAW kerap membaca doa: “Wahai Tuhan yang membolak-balikkan hati tetapkanlah hati kami dalam agama-Mu” maka para sahabat pun bertanya apakah hati itu boleh dibolak-balik ? Maka Baginda pun menjawab : “ Ya, Sesungguhnya hati-hati itu berada di antara jari-jari Allah dan Dia (Allah) membolak-balikkannya sebagaimana yang dikehendaki-Nya” (Hadith Sahih, riwayat Tirmidzi no. 2140 dan Ibn Majah no.3834).
Jadilah hamba yang penyayang kepada Allah Yang Maha Penyayang, manusia seperti saya yang banyak berdosa, mengharapkan agar saya dapat menjadi hamba Allah bukan malaikat atau wakil tuhan yang perlu saya tundukkan kepala, saya perlukan makhluk setaraf seperti saya agar saya dapat bergaul, berkawan dan menjalinkan persaudaraan. Sabda Rasululah SAW: "Orang-orang yang penyayang, mereka itu akan disayangi oleh Allah Tabaaraka wa Ta'ala (Yang Maha berkat dan Maha Tinggi), oleh kerana itu sayangilah orang-orang yang di muka bumi, nescaya zat yang di atas langit akan menyayangi kamu". (Hadis Sahih. Diriwayatkan oleh Abu Dawud No. 4941. Ahmad 2/160. Hakim 4/159. dari jalan Abdullah bin 'Amr bin 'Ash. Hadis ini telah disahihkan oleh Imam Hakim dan telah pula disetujui oleh Imam Zahabi)
Juga disebut dalam hadis yang lain : "Barangsiapa yang tidak menyayangi orang yang di muka bumi, nescaya tidak akan disayang oleh zat yang di atas langit". (Hadis Sahih, diriwayatkan oleh Imam Thabrani di kitabnya "Mu'jam Kabir No. 2497 dari jalan Jarir bin Abdullah. Imam Zahabi)
Saya perlukan manusia yang dapat menerima saya, menerima kelemahan dan kesalahan saya dan membantu saya untuk keluar dari permasalahan saya bukan untuk menghukum saya, memuaskan hati melihat saya terseksa dan menderita dan merasa gembira telah mengenakan seorang hamba yang berdosa seperti saya di atas nama Tuhan dan merasakan bahawa kita sudah menjalankan kehendak Tuhan bagi menyeksa hamba-hamba-Nya.
Mana janji Tuhan pada saya bahawa penyeksaan itu di akhirat! Dijadikan dunia sebagai ladang amalan ? orang kafir dibiarkan mengecap dan menikmati rezeki Tuhan di muka bumi sekalipun tidak beriman dan mereka boleh membina hidup lumayan. Saya masih beragama, beriman dan berhasrat menuju kepada-Nya setiap hari saya berusaha membuat persediaan dan menyediakan diri saya untuk melaksanakan arahan Allah sekalipun saya tahu banyak pula saya tertinggal dan terlanggar perintah Allah SWT.
Berikan saya hak sebagai hamba Allah untuk mendapat wakil saya, pembela saya, yang akan membela maruah dan menjaga hak-hak saya serta mengurangkan beban dan derita saya. Wakil saya ialah seorang manusia, hamba Allah seperti saya yang mengasihani saya dan menyedari penderitaan saya, dia berusaha mengurangkan beban saya. Dialah seperti Rasulullah ! Abu Bakar ! Umar, Utsman dan Ali juga sahabat serta tabien, kasih sayang sesama manusia dan sentiasa membantu orang lain.
Rasulullah SAW tetap membuat bakti walau kepada yahudi tua yang sering mencela Baginda, Sayyidina Abu Bakar memberi sedekah walau kepada orang yang mencela keluarganya, Sayyidina Umar melayani rakyat walau yang mengkritik pentadbirannya, Sayyidina Utsman membantu orang susah walau tidak menyukainya, Sayyidina Ali memuliakan Muawiyah walau tidak sefaham politik dengannya.
Dakwah ialah seruan bukan penghukuman, perlu bagi para pendakwah (penyeru) agama ini memahami bahawa matlamat Islam ialah membawa manusia kepada jalan yang diredhai Allah SWT dan ianya berlaku dengan penuh kewaspadaan dan jauh dari kecelaruan dan kecuaian. Oleh itu wajar seruan menuju kepada Tuhan dilakukan dengan berhati-hati dan penuh keikhlasan untuk menyeru manusia menuju kebaikan dan kebahagian bukan untuk memuaskan hati sesiapa atau untuk mencapai apa-apa kepentingan.
Sekiranya anda tidak dapat melakukan usaha seruan, sering terpesong oleh belitan syaitan dengan asyik suka menghukum dan memburukkan mana-mana manusia di atas nama Allah SWT maka hentikanlah dakwah anda kepada kami, kerana kami manusia yang berdosa ini tidak mahukan wakil, yang hanya tahu menghukum kami tetapi kami memerlukan wakil manusia yang akan mengeluarkan kami dari dosa membantu kami dari kesalahan dan membimbing kami menuju keredhaan.
Lailahaillallah....wahdahu la syarikalah..! Moga pintu taubat masih terbuka untuk kami ya Allah! Berikanlah kami wakil dan pemimpin yang akan membantu kami, bukan orang-orang yang hanya tahu mencela dan menghina kami, menyusahkan hidup kami di atas pembohongan nama-Mu ya Allah !
Oleh : Emran Ahmad
Selasa, 21 Julai 2009
Dicatat oleh Abuwar di 1:30 PTG Tiada ulasan:
Catatan Lama Laman utama
'Cukuplah Allah bagi diriku, tidak ada Tuhan selain dari Nya. Hanya kepada-Nya aku bertawakkal' [At-Taubah : Ayat 129]
Biro Hal Ehwal Agama, Dakwah, Islamiah Dan Sosial
Lihat profil lengkap saya
Kenapa Anwar keluar Dewan Rakyat, jawablah pendeda...
Dr Mohamad Khir Toyo
Pergerakan Pemuda UMNO Cawangan Kampung Dalam, DUN Chenor
Banyak Membaca Buku Cara Terbaik Bayar Yuran Kemalasan
5 Fakta Menarik Perbicaraan Kes Zahid Hamidi ( 2018 -2021)
BELASUNGKAWA - AL FATIHAH BUAT FLYING KICK
2 tahun yang lalu
DAKWAH MASA KINI: DARI KONFRANTASI KEPADA ENGAGEMENT
4 tahun yang lalu
Dr Mohamad Khir Toyo
Catatan Di Belakang Tirai Besi
6 tahun yang lalu
Pergerakan Pemuda UMNO Cawangan Kampung Dalam, DUN Chenor
Kepada Allah Kami Berserah. Selamat Mengundi.
8 tahun yang lalu
11 tahun yang lalu
11 tahun yang lalu
13 tahun yang lalu
Tunjuk 10 Tunjukkan Semua
BERANI - BERUBAH - BERTINDAK